**Referat bestyrelsesmøde nr. 127 Herlevhuse**

**tirsdag den 1. marts 2022 kl. 19.00 i bestyrelseslokalet**

Dirigent: René Petersen

Referent: Yvonne L. Madsen

Afbud: Henrik Riise Hansen  
Tilstede: René Petersen, Palle Jørgensen, Yvonne Madsen, Annette Villaume, Irene Petersen, Kim Johansen, Johnny Frandsen KAB, Michael Lund, KAB  
  
1. Gennemgang af referat nr. 126 og godkendelse af dagsorden  
Referat godkendt   
Dagsorden godkendt med to ekstre punkter: Loppemarked og Sct. Hans

2. Nyt fra

Driftsleder:  
Bolig Offerlunden. Annette og Yvonne skal til møde med borgmesteren den 30.3. 22. Vi vil gerne have en kontakt i kommunen, som vi kan bruge, når vi kan se, at der er beboere, der har brug for hjælp og som vi ikke kan få kontakt med.  
Uorden v. Butikkerne . Palle havde sendt billeder af den uorden, der er ved butikkerne. Der skal ryddes op både i gården og ud til Ring 3. Der tages endnu engang kontakt til udlejning og juridisk ang. lejekontrakt.  
Aktionslisten blev gennemgået og taget til efterretning

Driftschef:  
Budgettet blev gennemgået og med en fin forklaring på alle poster.  
Langtidsbudgettet blev ligeledes gennemgået og det blev tilrettet med poster, som vi gerne ville have med bl.a. en lille el drevet græsslåmaskine til de må græsplæner og Hybridanlæg.  
Hybridanlæg til ejendomskontor. Prisen bliver ca. 100.000. Der sættes en ladestander op ved ejendomskontoret til brug for deres el maskiner. Ladestander betales af SAB.   
Tagarbejdet på butikkerne. Der laves udbudsmateriale, som sendes til 3 eller 4 firmaer, således at alt er klart så arbejdet kan gå i gang, når budgettet er godkendt for det nye budgetår.  
Markvandring bliver den 7. juni kl. 16.30 med efterfølgende bestyrelsesmøde

Henvendelse fra en af butikkerne v. Ring 3. Organisationsbestyrelsen havde meddelt indehaver af butikken, at bestyrelsen havde sagt nej til fremstilling af mad samt at vi heller ikke ville godkende, at indehaveren ville lægge butik og lejlighed sammen til en lejlighed. Organisationsbestyrelsen oplyste, at han kunne kontakte afd. bestyrelsen. Indehaveren har ikke henvendt sig.

Forslag om at arbejde for en adskillelse af boliger og forretning. Alle lejlighederne skal gennemgås, der skal indhentes priser m.m.  
Nyt ang. Skellinjer - Yvonne og Michael følger op på sagen.

3. Følgegruppen   
Orientering fra følgegruppemøde den 22.2.22

Annette og Yvonne orienterede om mødet.

4. Nyt fra formanden

Beboermøde den 28. februar   
Mødet var fint. Der deltog beboere fra 44 boliger. Referat + dias bliver lagt på hjemmesiden  
Budgetmøde den 30. marts 2022 – Laurits dirigent

forslag:

information fra Kim H ang. fibernet samt forslag (udvalg)

rettelse til rådighedskatalog (vamepumper) (Yvonne)

5. Nyt fra udvalgene

- TV udbyder, fibernet  
Der var stadig en del spørgsmål som Henrik vil følge op på.  
Vi havde endnu ikke set noget informationsmateriale fra Kim H. Det skal endvidere undersøges, om Herlev kommune skal godkende nedgravning af fibernet på de offentlige veje (Langdyssen, Runddyssen, Dyrholmen, Meteorvej). Ligeledes skal det undersøges om det er korrekt, at der er en 5 års binding.

- Trafik og Miljø  
Henvendelse til Teknik og miljø ang. parkering på Runddyssen m.m.  
Vi havde fået en tilbagmelding fra TM. Ændringerne på Runddyssen bliver sat i gang, når politiet har godkendt vores og kommunens forslag om parkering.  
Støjhegn er udskudt endnu engang. Denne gang på grund af letbanen. Letbanen håber på, at de er færdige med deres arbejde i maj/juni og herefter kan støjhegnet sættes op. Beboerne har fået brev om udskydelsen.

- Aktivitetsudvalg

Fastelavn 27. februar 2022   
Der var tilmeldt 115. Det var et flot arrangement. Vejret var fint og da alle ikke kunne være i selskabslokalet, stod flere udenfor og drak kaffe og spiste boller. Palle har taget billeder som lægges på hjemmesiden.  
Loppemarked afholdes den 22. maj 22 mellem kl. 10 og 14  
Sct. Hans. Rene kontakter udvalget

- Social bæredygtighed   
Orientering fra møde den 1.3.  
Herlev kommune er blevet udvalgt til et pilotprojekt. Og Herlevhuse er blevet en del af det sammen med 3 andre boligafdelinger.  
Vores beboere vil blive inviteret til et møde ang. projektet som hedder Herlev Bobler.

Projektet omtales i HerlevhuseNyt og indbydelse til informationsmøde samt flyers uddeles i april.

Samtidig vil Rambøl lave en sundhedsundersøgelse og indbydelse til denne sendes til beboerne via E-boks.

6. Nyt fra kassereren  
Intet

7 . Evt.  
intet